**Príručka pre hodnotiteľa**

**Príloha č. 8 k Manuálu implementácie projektov**

**v rámci druhého Programu švajčiarsko-slovenskej spolupráce**

1. **Úvodné ustanovenia**
   1. Príručka pre hodnotiteľa (ďalej len „**Príručka**“) je interný dokument určený pre odborných hodnotiteľov vykonávajúcich hodnotenie **Žiadostí o projekt** predložených v rámci druhého Programu švajčiarsko-slovenskej spolupráce (ďalej aj ako „**Hodnotiteľ**“).
   2. Táto **Príručka** podrobne opisuje a rozpracováva postup hodnotenia a výberu **Žiadostí o projekt**.
   3. **Príručka** vychádza z postupov uvedených v materiáli Systém riadenia druhého Programu švajčiarsko-slovenskej spolupráce, schváleného uznesením vlády Slovenskej republiky č. 266/2023 a v Manuáli implementácie projektov (ďalej len "**Manuál**").
2. **Pojmy**
   1. Nižšie je uvedený zoznam najčastejšie použitých pojmov v tejto **Príručke**.
      1. ***Bezodkladne*** – najneskôr do (5) piatich pracovných dní od vzniku skutočnosti rozhodnej pre počítanie lehoty.
      2. ***Blízka osoba*** – príbuzný v priamom rade, súrodenec a manžel, ako aj bývalý manžel, druh, bývalý druh, rodič spoločného dieťaťa, osoba, ktorá žije alebo žila s danou osobou v spoločnej domácnosti, osvojiteľ a osvojenec; iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.
      3. ***Dokumentácia*** – akákoľvek informácia alebo súbor informácií zachytených na hmotnom substráte, vrátane elektronických dokumentov vo formáte počítačového súboru týkajúce sa a/alebo súvisiace so **Žiadosťou o projekt**.
      4. ***Švajčiarsky partner projektu*** – partner projektu z **Prispievateľského štátu**.
      5. ***Eliminačné kritérium –*** kritérium, ktoré má špeciálnu dôležitosť s ohľadom na úspešnú realizáciu a včasné ukončenie **Projektu**. Ide najmä o také kritériá, ktoré sa viažu k určitému indikátoru, ktorý je **Poskytovateľ** povinný garantovať. Ak sa napr. v medzinárodnej **Dohode o** **podpornom opatrení** predpokladá, že každý **Prijímateľ** musí byť aktívny v danej oblasti, ale všetci **Hodnotitelia** vyhodnotia aktivitu **Prijímateľa** v danej oblasti počtom bodov 0**,** táto **Žiadosť o projekt** bude, resp. môže byť vyradená z ďalšieho hodnotenia. **Riadiaci výbor** musí byť s takýmto vyhodnotením kritérií oboznámený a môže odporučiť špeciálne opatrenia, ktoré majú byť prijaté na zmiernenie rizika, vrátane odporúčania nepodporiť **Žiadosť o projekt**.
      6. ***Hodnotiteľ*** – odborný hodnotiteľ, ktorému bola pridelená na hodnotenie **Žiadosť o projekt**.
      7. ***Hodnotiaci hárok*** – dokument obsahujúci **Výberové kritériá**, v rámci ktorých **Hodnotiteľ**vypĺňa bodové a slovné hodnotenie a tak ich prostredníctvom hodnotí pridelenú **Žiadosť o projekt**.
      8. ***Konzultant*** – osoba a/alebo inštitúcia,ktorá sa podieľala na príprave **Žiadosti o projekt**. Ich zoznam je súčasťou formulára **Žiadosti o projekt**.
      9. ***Projektový partner –*** subjekt, ktorý je aktívne zapojený a účinne prispieva k realizácii **Projektu**. **Projektový partner** a **Prijímateľ** majú spoločný hospodársky alebo sociálny cieľ, ktorý sa má naplniť realizáciou **Projektu**. Vytvorenie a implementácia vzťahu medzi **Prijímateľom** a **Projektovým partnerom** musí byť v súlade s platným vnútroštátnym právom a právom EÚ o verejnom obstarávaní. Tieto subjekty môžu mať samostatné rozpočty, samostatne priznané **Projektové granty** a samostatné **Spolufinancovanie projektu**, ktoré sa však odvíjajú od ich vzájomnej dohody. Ak je **Projekt** implementovaný v partnerstve, **Prijímateľ** uzatvorí s **Projektovým partnerom** **Partnerskú dohodu**. Pod pojmom **Projektový partner** sa rozumie aj **Švajčiarsky partner projektu**.
      10. ***Partner*** ***programu*** – inštitúcia, ktorá spolupracuje s **Poskytovateľom** na príprave a/alebo implementácii **Programu**. Pre účely tejto **Príručky** sem patria národné inštitúcie spolupracujúce s **Poskytovateľom** na implementácii **Programu.**
      11. ***Poskytovateľ*** – Ministerstvo investícií, regionálneho rozvoja a informatizácie SR, resp. organizácia, ktorá vyhlásila príslušnú **Výzvu** na predkladanie **Žiadostí o projekt** v pozícii **Národnej koordinačnej jednotky** alebo **Správcu programu**.
      12. ***Riadiaci výbor –*** výbor zriadený **Národnou koordinačnou jednotkou** zodpovedný za dohľad a riadenie implementácie **Podporného opatrenia**. Ide o kolektívny orgán, ktorý v rámci svojho štatútu môže preskúmať poradie **Žiadostí o projekt** zostavené na základe hodnotenia vykonaného **Hodnotiteľmi**. Riadiaci výbor rozhoduje o schválení a neschválení **Žiadosti o projekt**, resp. o jej zaradení do zásobníka **Projektov**.
      13. ***Výberové kritériá* –** zoznam odborných kritérií, na základe ktorých **Hodnotitelia** hodnotia predložené **Žiadosti o projekt**. **Výberové kritériá** môžu obsahovať aj **Eliminačné kritériá**, prípadne aj **Výlučne objektívne kritériá.** Pre účely tohto dokumentu sa za **Výberové kritériá** nepovažujú formálne kritériá vyhodnocované **Poskytovateľom** v predchádzajúcich fázach výberového procesu (kritériá administratívnej zhody a oprávnenosti žiadosti /žiadateľa).
      14. ***Výlučne objektívne kritérium* –** kritérium, ktoré musí byť všetkými **Hodnotiteľmi** hodnotené rovnako, napr. či je **Projekt** realizovaný v najmenej rozvinutom okrese SR. **Poskytovateľ** môže požiadať **Hodnotiteľov** o vysvetlenie v prípade, že sa hodnotenia pri takomto kritériu odlišujú.
      15. ***Výzva –*** dokument, ktorým **Poskytovateľ** vyzýva skupinu subjektov na predloženie **Žiadosti o projekt**. Štandardnou prílohou **Výzvy** sú aj **Výberové kritériá**.
      16. ***Žiadosť o dodatočné informácie*** – písomná žiadosť, ktorú zasiela **Poskytovateľ Žiadateľovi** za účelom doplnenia, resp. objasnenia informácií potrebných pre spracovanie alebo hodnotenie **Žiadosti o projekt**.
      17. ***Žiadosť o projekt*** – dokumentácia predložená **Žiadateľom** na základe **Výzvy**.

2.2 Ďalšie pojmy použité vo formulári **Žiadosti o projekt** a v tejto **Príručke** sú uvedené v Prílohe č. 3 tejto **Príručky**. Ďalšie pojmy je možné nájsť v iných dokumentoch **Právneho rámca** a **Pravidlách implementácie**.

1. **Podmienky odbornosti, nezávislosti a nestrannosti**
   1. Podmienky odbornosti
      1. **Hodnotiteľ** musí preukázateľne (napr. prostredníctvom životopisu alebo z verejne dostupných zdrojov) spĺňať podmienku odbornosti v danej problematike.
   2. Podmienky nezávislosti
      1. **Hodnotiteľ** musí spĺňať podmienku nezávislosti.
      2. Podmienka nezávislosti je splnená, ak je **Hodnotiteľ** nezávislý od **Poskytovateľa** a **Riadiaceho výboru**.
      3. **Hodnotiteľ** by mal byť nezávislý aj od **Partnera programu**,pričom **Partnerom programu**  sa v rámci jednotlivých programov rozumejú nasledujúce inštitúcie:
2. v rámci **Programu „**Zdravie“Ministerstvo zdravotníctva Slovenskej republiky,
3. v rámci **Programu** „Biodiverzita“ Ministerstvo životného prostredia Slovenskej republiky.
   * 1. Na posúdenie nezávislosti sa uplatnia nasledovné kritériá:
4. **Hodnotiteľ** nie je ani nebol zapojený do prípravy **Programu**.
5. **Hodnotiteľ** nie je členom **Riadiaceho výboru**.
6. Hodnotiteľ nie je v štátnozamestnaneckom pomere ani pracovnoprávnom vzťahu s **Poskytovateľom**. Toto obmedzenie sa nevzťahuje na **Hodnotiteľov**, ktorí vykonávali pre **Poskytovateľa** práce, ktoré nemajú charakter závislej činnosti (napr. externý hodnotiteľ či poradca). Vymenovanie **Hodnotiteľa**, uzavretie dohody o práci mimo pracovného pomeru ani jeho odmeňovanie **Poskytovateľom** nemá vplyv na jeho nezávislosť ani nestrannosť.
7. **Hodnotiteľ** by nemal byť v štátnozamestnaneckom pomere ani pracovnoprávnom vzťahu s **Partnermi programu** ani organizáciami zastúpenými v **Riadiacom výbore.** Toto obmedzenie sa nevzťahuje na **Hodnotiteľov**, ktorí vykonávali pre tieto organizácie práce, ktoré nemajú charakter závislej činnosti (napr. externý hodnotiteľ či poradca).
8. Obmedzenie podľa písm. d) sa nemusí uplatniť, ak zástupca člena **Riadiaceho výboru** (t. j. osoba, ktorú organizácia nominovala, aby ju zastupoval v **Riadiacom výbore**) nemá nad **Hodnotiteľom** riadiacu pôsobnosť.
9. Obmedzenie podľa písm. d) sa nemusí uplatniť, ak osoba, resp. osoby, ktoré so **Poskytovateľom** spolupracujú na príprave a implementácii v rámci **Programu,** nemajú nad **Hodnotiteľom** riadiacu pôsobnosť.
10. **Poskytovateľ** sa snaží postupu podľapísm. e), resp. f) vyhnúť a uplatňuje ho najmä v prípade, ak je **Žiadostí o projekt** značné množstvo a v databáze zostavenej **Poskytovateľom** nie je dostatočné množstvo osôb, ktoré by spĺňali ostatné dve podmienky (podmienky odbornosti a nestrannosti).
11. **Hodnotiteľ** nesmie mať spoločné ekonomické záujmy, nesmie byť politicky alebo profesijne spriaznený a nesmie mať rodinné alebo citové väzby ani iné obdobné záujmy s  ďalším **Hodnotiteľom** , ktorý hodnotí rovnakú **Žiadosť o projekt**, najmä, nie však výlučne:
    * 1. nie sú a ani v rovnakom čase neboli zamestnancami toho istého zamestnávateľa,
      2. nie sú spoluautormi rovnakých prác,
      3. nie sú a ani v rovnakom čase neboli členmi tých istých dobrovoľných združení a
      4. nie sú **Blízkymi osobami**.

Za porušenie podmienky nezávislosti **Hodnotiteľov** sa nepovažujeich účasť v kolektívnych orgánoch, do ktorých boli nominovaní rôznymi organizáciami, napr. ich účasť v poradných orgánoch vlády alebo rezortných ministerstiev a pod..

* 1. Podmienky nestrannosti
     1. **Hodnotiteľ** musí spĺňať podmienku nestrannosti.
     2. Podmienka nestrannosti je splnená, ak **Hodnotiteľ** nemá priamy ani nepriamy záujem týkajúci sa **Žiadosti o projekt** hodnotenej týmto **Hodnotiteľom**.
     3. Na posúdenie sa uplatnia nasledovné kritériá:

1. **Hodnotiteľ** nie je, ani nebol, ani jemu **Blízka osoba** nie je v pracovnoprávnom vzťahu alebo v obdobnom pracovnom vzťahu, ani záväzkovo-právnom vzťahu so **Žiadateľom** ani so žiadnym z jeho **Projektových partnerov**, ktorých **Žiadosti o projekt** bude hodnotiť. V prípade, že **Hodnotiteľ** po oboznámení sa so **Žiadosťou o projekt** zistí, že je v konflikte záujmov, je povinný o tom informovať **Poskytovateľa**. Takáto **Žiadosť o projekt** bude pridelená inému **Hodnotiteľovi**,
2. **Hodnotiteľ** nie je, ani nebol, ani jemu **Blízka osoba** nie je štatutárnym zástupcom, akcionárom, spoločníkom, prokuristom, majiteľom, členom dozornej rady, správnej rady alebo iného obdobného orgánu **Žiadateľa,** žiadneho z **Projektových partnerov**  ani **Konzultantov** uvedených v **Žiadosti o projekt**, ktorú bude **Hodnotiteľ** hodnotiť,
3. **Hodnotiteľ** nie je **Blízkou osobou** so štatutárnym zástupcom, akcionárom, spoločníkom, prokuristom, majiteľom, členom dozornej rady, správnej rady alebo iného obdobného orgánu **Žiadateľa,** žiadneho z **Projektových partnerov** ani nie je blízkou osobou žiadneho z **Konzultantov,**
4. **Hodnotiteľ** nie je v konflikte záujmov v zmysle čl. 2.3 **Nariadenia**. **Konflikt záujmov** sa považuje za prítomný, ak osoba zapojená do akcie má priame alebo nepriame záujmy, ktoré sú alebo sa zdajú byť nezlučiteľné s nestranným a/alebo objektívnym výkonom funkcií súvisiacich s akciou. Takéto záujmy môžu súvisieť s ekonomickými záujmami, politickou alebo národnostnou spriaznenosťou, rodinnými alebo citovými väzbami alebo akýmikoľvek inými spoločnými záujmami, ktoré môžu ovplyvniť nestranný a objektívny výkon činnosti zúčastnenej osoby.
   1. Súvisiace povinnosti **Hodnotiteľa**
      1. **Hodnotiteľ** je povinný oznámiť možný **Konflikt záujmov** **Bezodkladne** potom, ako zistí, že ku **Konfliktu záujmov** došlo alebo môže dôjsť.
      2. Priamy kontakt medzi **Hodnotiteľom** a **Žiadateľom**, **Projektovým partnerom** či inými osobami, ktoré boli zapojené do prípravy **Žiadosti o projekt** je zakázaný. Akákoľvek komunikácia, vrátane **Žiadosti o dodatočné informácie** musí prebiehať prostredníctvom **Poskytovateľa** .
      3. **Hodnotiteľ** je povinný podpísať Vyhlásenie o odbornosti, nezávislosti a nestrannosti, ktorého vzor tvorí prílohu č. 2 tejto **Príručky** (ďalej len „**Čestné vyhlásenie**“). **Čestné vyhlásenie** sa podpisuje individuálne pre každý výberový proces.
5. **Výber Hodnotiteľov**
   1. Postup výberu **Hodnotiteľov** určuje **Manuál**.
6. **Náhradníci**

Náhradníci hodnotia **Žiadosť o projekt,** ak boli identifikované skutočnosti, ktoré ohrozujú, resp. môžu ohroziť nestrannosť alebo nezávislosť **Hodnotiteľa;** v takom prípade **Žiadosť o projekt** hodnotí náhradník učený **Poskytovateľom**.

1. **Školenie Hodnotiteľov** 
   1. **Hodnotitelia** sú povinní pred vykonaním hodnotenia absolvovať školenie za účelom oboznámenia sa s **Výzvou**, **Cieľom programu** a **Výberovými kritériami** zverejnenými s **Výzvou,** ak **Poskytovateľ** školenie organizuje. Školenie sa spravidla koná online.
   2. Ak sa **Hodnotiteľ** nemôže školenia zúčastniť, bude mu poskytnutý záznam zo školenia, táto **Príručka** a školiace materiály.
2. **Prideľovanie Žiadostí o projekt**
   1. Prideľovanie **Žiadostí o projekt** určuje **Manuál.**
   2. V prípade, že **Hodnotiteľ** po oboznámení sa so **Žiadosťou o projekt** zistí, že je v konflikte záujmov, je povinný o tom informovať **Poskytovateľa**. Takáto **Žiadosť o projekt** bude pridelená náhradníkovi.
   3. Až do predloženia všetkých hodnotení vykonaných v rámci určitej **Výzvy** sa mená **Hodnotiteľov** nesmú zverejniť ani poskytnúť iným osobám, s výnimkou členov **Riadiaceho výboru** za účelom preverenia ich nezávislosti.
3. **Výkon hodnotenia**
   1. **Procedurálne pravidlá**
      1. Prideľovanie **Žiadostí o projekt** na hodnotenie aj samotný výkon hodnotenia prebieha v systéme EGRANT.
      2. Po uzavretí dohody o vykonaní práce je **Hodnotiteľ** povinný:
4. oznámiť **Poskytovateľovi** bezodkladne akékoľvek skutočnosti, ktoré ohrozujú alebo môžu ohroziť nestrannosť a nezávislosť **Hodnotiteľa**, vrátane akéhokoľvek kontaktu s ktorýmkoľvek **Žiadateľom** alebo **Projektovým partnerom** v rámci **Výzvy**,
5. zachovať mlčanlivosť o všetkých skutočnostiach, o ktorých sa **Hodnotiteľ** dozvedel počas výkonu hodnotenia,
6. zdržať sa rozmnožovania **Žiadostí o projekt** alebo iného spôsobu ich šírenia.
   * 1. Ak nie je dohodnuté inak, **Hodnotiteľ** je povinný vykonať hodnotenie jednej **Žiadosti o projekt** v lehote dvoch pracovných dní v rozsahu 8 hodín. Lehota začína plynúť nasledujúci deň od dátumu pridelenia **Žiadosti o projekt**. Ak sa počas hodnotenia vyskytne potreba predloženia dodatočných dokumentov, lehota predstavuje jeden pracovný deň od doručenia dodatočných dokumentov, rozsah (počet hodín) podľa bodu 9.1.3 však musí zostať zachovaný.
     2. **Hodnotiteľ** je povinný vykonať hodnotenie samostatne, t. j. bez toho, aby kontaktoval iného z **Hodnotiteľov**.
     3. **Hodnotiteľ** je povinný oznámiť **Poskytovateľovi** elektronicky akékoľvek nejasnosti pri vyhodnocovaní kritérií, ktoré vzniknú počas hodnotenia tak, aby **Poskytovateľ** mohol zabezpečiť, že o týchto nejasnostiach budú informovaní aj ostatní **Hodnotitelia**, s cieľom dosiahnuť čo najvyšší stupeň konzistentnosti a objektivity vykonaných hodnotení.
     4. **Hodnotiteľ** priebežne predkladá **Poskytovateľovi** vyplnené **Hodnotiace hárky** elektronicky najmä za účelom overenia matematickej správnosti počtu a súčtu pridelených bodov a overenia vyplnenia slovného hodnotenia prostredníctvom systému EGRANT.
     5. **Ak Poskytovateľ** uplatní pripomienky, úprava **Hodnotiacich hárkov** **Hodnotiteľom** je bezodplatná, ale jej vykonanie je podmienkou vyplatenia odmeny **Hodnotiteľovi**.
     6. **Hodnotitelia** poskytnú **Poskytovateľovi** bezodplatne vysvetlenie v prípade, že sa hodnotenia pri **Výlučne objektívnych kritériách** odlišujú.
     7. **Hodnotiteľ** predloží elektronicky **Poskytovateľovi** pracovný výkaz za každý začatý mesiac, kedy boli práce vykonávané, a to podľa požiadaviek **Poskytovateľa** .
     8. **Hodnotiteľ** je povinný zúčastniť sa bezodplatne rokovania **Riadiaceho výboru**, ak o to **Poskytovateľ** požiada. **Poskytovateľ** môže **Hodnotiteľovi** za týmto účelom vyplatiť cestovné náhrady, ak tak ustanovuje dohoda o vykonaní práce.
     9. **Poskytovateľ** je oprávnený nevyplatiť **Hodnotiteľovi** odmenu z dôvodu nesplnenia povinností uvedených v tejto **Príručke** a/alebo v dohode o vykonaní práce.
   1. **Postup pri vypĺňaní Hodnotiacich hárkov**
      1. **Hodnotitelia** hodnotia pridelené **Žiadosti o projekt** podľa **Výberových kritérií**, ktoré sú prílohou **Výzvy**. Celý proces odborného hodnotenia **Žiadosti o projekt** je **Hodnotiteľmi** zaznamenávaný v **Hodnotiacom hárku** v systéme EGRANT.
      2. **Hodnotitelia** sa privyhodnocovaní jednotlivých kritérií riadia výkladovými a procedurálnymi pokynmi **Poskytovateľa** , ak mu boli doručené v písomnej forme, pokiaľ tieto neohrozia odbornosť, nezávislosť ani nestrannosť hodnotenia.
      3. Okrem bodového hodnotenia sú **Hodnotitelia** povinní uviesť v **Hodnotiacom hárku aj** slovné hodnotenie so zdôvodnením vyhodnotenia daného kritéria.
      4. Slovné hodnotenie uvádza **Hodnotiteľ** v stĺpci Poznámky (Comments). Ku každému hodnotiacemu kritériu **Hodnotiteľ** uvedie slovný komentár, ktorý musí obsahovať jasné a čo najpresnejšie zdôvodnenie vyhodnotenia príslušného kritéria. Pri uvádzaní slovného hodnotenia sa **Hodnotiteľ** špecificky zameria najmä na zdôvodnenie pre prípady, ak:
7. v danom kritériu chce **Hodnotiteľ** poukázať na určité negatívne zistenie či riziko, prípadne naopak vyzdvihnúť pozitívny aspekt **Projektu**,
8. ide o **Eliminačné kritérium** a **Hodnotiteľ** udelil nula, resp. minimálny počet bodov,
9. ide o **Výlučne objektívne kritérium** a **Hodnotiteľ** udelil iný počet bodov než by mal za bežných okolností udeliť.
   * 1. Slovné hodnotenie uvádza **Hodnotiteľ vždy** aj v záverečnej časti **Hodnotiaceho hárku** v časti Odporúčania (Recommendation), kde sa stručne vyjadrí, či **Žiadosť o projekt** odporúča, resp. neodporúča podporiť. **Hodnotiteľ** môže neodporučiť **Žiadosť o projekt** aj v prípade, že dosiahla vyšší ako minimálny počet bodov, avšak v takomto prípade svoje zdôvodnenie uvedie v časti Vecné pripomienky.
     2. Slovné hodnotenie uvádza **Hodnotiteľ** aj v časti Vecné (podstatné) pripomienky (Substantive comments), kde uvedie zhrnutie najdôležitejších zistení, či rizík identifikovaných v rámci hodnotenia danej **Žiadosti o projekt**.
10. **Odporúčania**
    1. Pred vyplnením **Hodnotiaceho hárku** sa odporúča preštudovať viacero **Žiadostí o projekt** tak, aby **Hodnotiteľ** mohol vhodne nastaviť porovnávaciu bázu.
    2. Pri hodnotení sa odporúča zachovať rozumnú mieru profesionálneho skepticizmu. Zároveň je však potrebné brať do úvahy, že údaje poskytnuté v **Žiadosti o projekt** sa v prípade schválenia **Projektu** stanú záväznými. Preto má **Hodnotiteľ** pri hodnotení nájsť vhodnú rovnováhu medzi mierou dôvery v informácie poskytnuté v **Žiadosti o projekt** a ich správnosťou, resp. reálnosťou.
    3. V rámci hodnotenia nákladovej efektívnosti **Žiadosti o projekt** sa odporúča sledovať aj dodržanie nasledovných ukazovateľov:

|  |  |
| --- | --- |
| **Rozpočtová kapitola /Aktivita/Rozpočtová položka** | **Odporúčaný limit[[1]](#footnote-1)** |
| Riadenie projektu (Project Management), napr. koordinátor projektu, finančný manažér, verejné obstarávanie | Grant > 500 000 eur - 7%  Grant > 250 000 eur – 10%  Grant > 5 000 eur – 15% |
| Povinná publicita (otváracia, záverečná konferencia, zriadenie a správa webového sídla) | Grant > 500 000 eur - 2%  Grant > 250 000 eur – 3%  Grant > 5 000 eur – 5% |
| Propagácia a diseminácia, napr. workshopy, semináre, propagačné predmety, inzercia, rozhovory a spoty v rádiu, TV spoty, a pod. (nezohľadňuje sa v rámci projektov zameraných priamo na disemináciu poznatkov) | Grant > 500 000 eur - 5%  Grant > 250 000 eur – 8%  Grant > 5 000 eur – 10% |
| Kancelárske vybavenie, napr. notebook, stolový počítač, softvér na editovanie a písanie textu (v prípade projektov, ktoré nie sú zamerané na budovanie kapacít sa primeranosť a nevyhnutnosť takéhoto vybavenia bude posudzovať veľmi striktne, **obzvlášť v prípade subjektov verejnej správy**) | Grant > 500 000 eur – 1%  Grant > 250 000 eur – 2%  Grant > 5 000 eur – 5% |
| Cestovné – projekty bez švajčiarskeho **Projektového partnera** | Grant > 500 000 eur – 1%  Grant > 250 000 eur – 2%  Grant > 5 000 eur – 5% |
| Cestovné – projekty so švajčiarskym **Projektovým partnerom** | Grant > 500 000 eur – 4%  Grant > 250 000 eur – 6%  Grant > 5 000 eur – 10% |
| Koordinátor projektu, finančný manažér a účtovník, manažér publicity | 30 EUR/h  2000 eur/mesiac |
| Odborné činnosti – experti, právnici, lektori, konzultanti, audítori, tlmočníci – prax v odbore najmenej 5 rokov | 40 EUR/h  3500 eur/mesiac |
| Odborné činnosti – experti, právnici, lektori, konzultanti, audítori, tlmočníci - prax v odbore menej ako 5 rokov | 25 EUR/h  2000 eur/mesiac |

1. **Prílohy**
   1. Čestné vyhlásenie Hodnotiteľa o odbornosti, nezávislosti a nestrannosti
   2. Zoznam ďalších pojmov použitých vo formulári Žiadosti o projekt a v tejto Príručke

Príloha č. 2 – Čestné vyhlásenie Hodnotiteľa o odbornosti, nezávislosti a nestrannosti

**Čestné** **vyhlásenie   
HODNOTITEĽA o odbornosti, nezávislosti a nestrannosti**

Ja, dolu podpísaný(á), týmto vyhlasujem, že pri vykonávaní svojej funkcie budem konať nestranne, budem zachovávať dôvernosť informácií a zaväzujem sa vylúčiť akýkoľvek konflikt záujmov, najmä, nie však výlučne, opísaný v čl. 2.3 **Nariadenia**, tak aby nebol narušený alebo ohrozený nestranný, transparentný, nediskriminačný, efektívny, hospodárny a objektívny výkon mojej funkcie z finančných, osobných, rodinných, politických alebo iných dôvodov.

Čestne vyhlasujem, že:

1. dokumenty, ktoré som poskytol(a) **Poskytovateľovi** za účelom preukázania mojej odbornosti, nezávislosti a nestrannosti, vrátane tohto čestného vyhlásenia, obsahujú výlučne aktuálne, pravdivé, správne, úplné a presné údaje,
2. nemám priamy alebo nepriamy záujem, ktorý je alebo sa javí ako nezlučiteľný s nestranným a/alebo objektívnym výkonom funkcií súvisiacich s výberovým procesom, s výnimkou tých väzieb a záujmov uvedených v tomto vyhlásení;
3. nie som, ani som nebol(a) zapojený(á) do prípravy ani implementácie **Programu** <uviesť názov programu>,financovaného z druhého Programu švajčiarsko-slovenskej spolupráce,
4. nie som v štátnozamestnaneckom pomere ani pracovnoprávnom pomere s **Poskytovateľom**, t. j. Ministerstvom investícií, regionálneho rozvoja a informatizácie SR[[2]](#footnote-2),
5. nie som členom/členkou **Riadiaceho výboru**, zriadenej v rámci tohto **Programu**/tejto **Výzvy**,
6. žiadna z nasledujúcich osôb nemá nado mnou riadiacu právomoc, ani nemáme spoločného priameho vedúceho zamestnanca[[3]](#footnote-3):

|  |  |  |  |
| --- | --- | --- | --- |
| **P.č.[[4]](#footnote-4)** | **Meno a priezvisko** | **Pozícia** | **Inštitúcia** |
| 1. |  | Člen Riadiaceho výboru /  Osoba podieľajúca sa na príprave alebo implementácii programu |  |
| 2. |  |  |  |
| 3. |  |  |  |

1. Ďalej čestne vyhlasujem, že:
   1. nie som ani som nebol(a), ani mne **Blízka osoba** nie je v pracovnoprávnom vzťahu alebo v obdobnom pracovnom vzťahu, ani záväzkovo-právnom vzťahu so žiadnou z nižšie uvedených inštitúcií, s výnimkou tých, o ktorých tak uvádzam nižšie,
   2. nie som ani som nebol(a), ani mne **Blízka osoba** nie je štatutárnym zástupcom, akcionárom, spoločníkom, prokuristom, majiteľom, členom dozornej rady, správnej rady alebo iného obdobného orgánu so žiadnou z  nižšie uvedených inštitúcií, s výnimkou tých, o ktorých tak uvádzam nižšie,
   3. s fyzickými osobami uvedenými nižšie ma spájajú výlučne také **Rodinné a citové väzby**, **Ekonomické a profesijné záujmy**, **Politická spriaznenosť**, resp. iné väzby a vzťahy ako uvádzam nižšie.

|  |  |  |  |
| --- | --- | --- | --- |
| **P.č.[[5]](#footnote-5)** | **Inštitúcia / Meno a priezvisko fyzickej osoby** | **Názov projektu** | **Spoločné väzby, resp. vzťahy:** |
| 1. |  |  | Áno (uviesť) /Nie |
| 2. |  |  | Áno (uviesť) /Nie |
| 3. |  |  | Áno (uviesť) /Nie |

Čestne vyhlasujem, že ak napriek vyššie uvedenému príde ku konfliktu záujmov alebo k obdobnej situácii, zaväzujem sa bezodkladne o tom informovať **Poskytovateľa,** aby bolo možné zabrániť tomu, že táto situácia ovplyvní integritu úloh vykonávaných týmito subjektmi, a to vrátane, nie však výlučne, integritu výberového procesu.

Som si vedomý, že úmyselné uvedenie nepravdivých informácií a/alebo absencia uvedenia informácií v rámci tohto čestného vyhlásenia alebo vyhlásení, či aj z nedbanlivosti oprávňuje **Poskytovateľa** nevyplatiť odmenu dohodnutú podľa platne uzatvorenej Dohody o vykonaní práce za hodnotenie **Žiadosti(í) o projekt**. Konanie podľa predchádzajúcej vety môže byť považované za priestupok v zmysle § 21 ods. 1 písm. f) zákona č. 372/1990 Zb. o priestupkoch v znení neskorších predpisov.

|  |  |
| --- | --- |
| **Program a kód Výzvy** |  |
| **Meno a priezvisko, titul** |  |
| **Funkcia** |  |
| **Útvar (ak relevantné)** |  |
| **Dátum** |  |
| **Podpis** |  |

Príloha č. 3 - Zoznam ďalších pojmov použitých vo formulári **Žiadosti o projekt** a v tejto **Príručke**

Nasledujúce pojmy sú definované v rozličných dokumentoch **Právneho rámca** a **Pravidlách implementácie** a predstavujú výber tých najdôležitejších pojmov, s ktorými sa **Hodnotiteľ** môže stretnúť pri hodnotení **Žiadosti o projekt**.

|  |  |
| --- | --- |
| **Pojem** | **Definícia** |
| **SDC** | Švajčiarska agentúra pre rozvoj a spoluprácu. |
| **Celkové oprávnené výdavky** | Maximálna suma výdavkov stanovená v **Dohode o podpornom opatrení**, **Dohode o implementácii Podporného opatrenia** alebo v **Projektovej zmluve**, ktorá je určená na financovanie **Podporného opatrenia** alebo **Projektu** v rámci **Programu**. Ak Deklarované výdavky v rámci **Projektu** presiahnu sumu **Celkových oprávnených výdavkov**, vzniknutý rozdiel uhradí **Prijímateľ** z **Dodatočných vlastných zdrojov**. Ak je **Projekt** realizovaný v partnerstve, **Celkové oprávnené výdavky** sa môžu členiť na **Celkové oprávnené výdavky Prijímateľa** a **Celkové oprávnené výdavky Projektového partnera**. |
| **Certifikát poverenej osoby** | Certifikát vydaný príslušnou a nezávislou osobou potvrdzujúci, že výdavky vynaložené zahraničným **Projektovým partnerom** sú v súlade s **Právnym rámcom**. Táto osoba musí byť všeobecne uznaná ako taká, ktorá má kontrolnú rozpočtovú a finančnú právomoc nad subjektom, ktorý výdavok vynaložil. Táto osoba musí byť nezávislá, t. j. nesmela byť zapojená do prípravy finančných výkazov súvisiacich s výdavkami, ktoré potvrdzuje. Takýto certifikát musí byť následne **NKJ/Správcom programu** akceptovaný ako dostatočný dôkaz vynaložených výdavkov, ktoré sú predkladané **NKJ/Správcovi programu**. |
| **Deklarované výdavky** | Výdavky, ktoré vznikli v určitom **Refundačnom období** alebo **Reportovacom období** a ktoré si daný subjekt vykazuje a nárokuje v **Žiadosti o refundáciu** alebo v **Žiadosti o platbu**. |
| **Dodatočné vlastné zdroje** | Vlastné zdroje **Prijímateľa** vynaložené nad rámec **Spolufinancovania projektu**. Tieto zdroje predstavujú finančné prostriedky, ktorými **Prijímateľ** alebo **Projektový partner** hradí výdavky, ktoré si následne nárokuje na preplatenie z **Projektového grantu** systémom refundácie alebo neoprávnené výdavky, ktoré je **Prijímateľ** povinný preukazovať, ak boli súčasťou rozpočtu **Projektu**, vznikli v dôsledku **Finančnej korekcie**, alebo ak o to požiada niektorá z **Oprávnených osôb.** |
| **Dohoda o podpornom opatrení** | Dohoda medzi Švajčiarskom a Partnerským štátom a v prípade potreby ďalšími zmluvnými stranami o implementácii **Podporného opatrenia** (ako je definované v **Rámcovej dohode**). |
| **Hodnotiaci hárok** | Dokument zachytávajúci vyhodnotenie splnenia výberových kritérií stanovených vo **Výzve**. |
| **Kancelária Programu švajčiarsko-slovenskej spolupráce (SCO)** | Hlavný kontaktný bod pre **NKJ** pre **Program spolupráce**. |
| **Kontrola oprávnenosti žiadosti a žiadateľa** | Kontrola splnenia kritérií oprávnenosti žiadosti a žiadateľa stanovených vo **Výzve** alebo vo **Vyzvaní**. |
| **Memorandum o porozumení** | Memorandum o porozumení medzi Európskou úniou a Švajčiarskom o príspevku Švajčiarska k znižovaniu hospodárskych a sociálnych rozdielov a k spolupráci v oblasti migrácie v Európskej únii s vybranými členskými štátmi Európskej únie na spoluprácu v oblasti súdržnosti a migrácie, podpísané dňa 30.6.2022. |
| **Miera projektového grantu** | Podiel **Projektového grantu** na **Celkových oprávnených výdavkoch Projektu**. |
| **Nariadenie** | Nariadenie o implementácii druhého Švajčiarskeho príspevku vybraným členským štátom Európskej únie na zmiernenie hospodárskych a sociálnych rozdielov v rámci Európskej únie vydané Švajčiarskom a obsahujúce všeobecné pravidlá a postupy na implementáciu **Programu spolupráce**. |
| **Národná koordinačná jednotka (NKJ)** | Národný verejný subjekt určený **Partnerským štátom** konať v jeho mene v rámci implementácie **Programu spolupráce** (ako je definované v **Rámcovej dohode**). V Slovenskej republike plní úlohy **Národnej koordinačnej jednotky** Ministerstvo investícií, regionálneho rozvoja a informatizácie Slovenskej republiky. |
| **Partnerská dohoda** | Dohoda medzi **Vykonávacím orgánom** alebo **Správcom programového komponentu (Prijímateľom)** a **Švajčiarskym partnerom (partnermi)** **Podporného opatrenia**, ktorá upravuje spoluprácu medzi zmluvnými stranami pri implementácii konkrétneho **Podporného opatrenia**. V SR sa bude tento pojem používať aj na dohodu uzavretú medzi **Prijímateľom** a **Projektovým partnerom.** |
| **Partnerský štát** | Štát prijímajúci **Príspevok**. |
| **Podporné opatrenie** | Používa sa ako všeobecný pojem a znamená konkrétny **Projekt, Program** alebo **Technickú podporu** v rámci **Programu spolupráce**. |
| **Priebežná správa o projekte** | Správa, ktorú predkladá v stanovených intervaloch, tzv. **Reportovacích obdobiach** **Prijímateľ NKJ**, resp. **Správcovi programu**. **Priebežná správa o projekte** môže byť prílohou **Žiadosti o refundáciu** alebo prílohou alebo súčasťou **Žiadosti o platbu**. **NKJ**, resp. **Správca programu** sa môže rozhodnúť, že údaje v **Žiadosti o refundáciu** sú dostatočné a **Priebežnú správu o projekte** nebude vyžadovať. |
| **Prijímateľ** | Akákoľvek právnická osoba verejného alebo súkromného sektora zodpovedná za prípravu a implementáciu **Projektu**. V SR sa slovom **Prijímateľ** bude označovať aj **Správca programového komponentu**. |
| **Program** | Koherentný súbor **Programových komponentov** realizovaný v súlade s národnými prioritami, politikami alebo stratégiami **Partnerským štátom** s podporou **Príspevku**, ktorý obsahuje jednotný komplexný implementačný a rozpočtový rámec s preklenovacími cieľmi. **Program** môže byť súčasťou širšej stratégie (ako je definované v **Rámcovej dohode**). |
| **Program spolupráce** | Bilaterálny program **Partnerského štátu** a Švajčiarska na implementáciu Rámcovej dohody (ako je definované v **Rámcovej dohode**). |
| **Programový komponent** | Súbor aktivít realizovaných s podporou **Príspevku**, ktorých cieľom je dosiahnuť dohodnuté ciele a výsledky pre príslušný **Program**. V SR sa bude ako synonymum používať slovo **Projekt**. |
| **Projekt** | Ucelený súbor aktivít realizovaných s podporou **Príspevku**, ktorý je zameraný na dosiahnutie dohodnutých cieľov a výsledkov a nie je súčasťou **Programu** (ako je definované v **Rámcovej dohode**). |
| **Projektová zmluva** | **Projektovou zmluvou** sa rozumie: a)      **Dohoda o implementácii Podporného opatrenia** uzavretá medzi **NKJ** a **Prijímateľom**, b)      zmluva uzavretá medzi **Správcom programu** a **Prijímateľom** na realizáciu **Projektu** v rámci **Programu**. |
| **Projektový grant** | Finančný príspevok udelený/poskytnutý **NKJ/Správcom programu Prijímateľovi** na realizáciu **Projektu**, ktorý nezahŕňa **Spolufinancovanie projektu**. |
| **Projektový partner** | Subjekt, ktorý je aktívne zapojený a účinne prispieva k realizácii **Projektu**. **Projektový partner** a **Prijímateľ** majú spoločný hospodársky alebo sociálny cieľ, ktorý sa má naplniť realizáciou **Projektu**. Vytvorenie a implementácia vzťahu medzi **Prijímateľom** a **Projektovým partnerom** musí byť v súlade s platným vnútroštátnym právom a právom EÚ o verejnom obstarávaní. Tieto subjekty môžu mať samostatné rozpočty, samostatne priznané **Projektové granty** a samostatné **Spolufinancovanie projektu**, ktoré sa však odvíjajú od ich vzájomnej dohody. Ak je **Projekt** implementovaný v partnerstve, **Prijímateľ** uzatvorí s **Projektovým partnerom Partnerskú dohodu**. Pod pojmom **Projektový partner** sa rozumie aj **Švajčiarsky partner podporného opatrenia**. |
| **Rámcová dohoda** | Dohoda medzi Švajčiarskom a Partnerským štátom o implementácii druhého Švajčiarskeho príspevku vybraným členským štátom Európskej únie na zníženie hospodárskych a sociálnych rozdielov v rámci Európskej únie. |
| **Reportovacie obdobie** | Obdobie, za ktoré sa predkladá **Žiadosť o platbu**. **Reportovacie obdobie** určuje **Správca programu** a môže byť identické s **Refundačným obdobím**. |
| **Riadiaci výbor pre Podporné opatrenie** | Výbor zriadený **NKJ** zodpovedný za dohľad a riadenie implementácie **Podporného opatrenia**. |
| **SECO** | Štátny sekretariát pre hospodárske záležitosti. |
| **Spolufinancovanie projektu** | Finančný (peňažný) príspevok, ktorým prispieva **Prijímateľ** a/alebo **Projektový partner** k implementácii **Projektu**. **Spolufinancovanie projektu** v súčte s **Projektovým grantom** tvorí **Celkové oprávnené výdavky**. |
| **Správa nezávislého audítora** | **Správa nezávislého audítora** kvalifikovaného k výkonu štatutárnych auditov účtovnej dokumentácie potvrdzujúca, že výdavky vynaložené zahraničným Projektovým partnerom sú v súlade s **Právnym rámcom**. Takáto správa musí byť následne **NKJ/Správcom programu** akceptovaná ako dostatočný dôkaz vynaložených výdavkov, ktoré sú predkladané **NKJ/Správcovi programu**. |
| **Správca programového komponentu** | Akákoľvek právnická osoba verejného alebo súkromného sektora, ktorej **Správca programu** zverí zodpovednosť za prípravu a implementáciu **Programového komponentu**. V SR sa bude ako synonymum používať **Prijímateľ.** |
| **Správca programu** | Akákoľvek právnická osoba verejného alebo súkromného sektora zodpovedná za prípravu a riadenie **Programu**. V SR sa nepredpokladá zapojenie právnických osôb súkromného sektora na pozícii **Správcov programov**. |
| **Švajčiarsky expert** | Švajčiarsky alebo zahraničný expert, ktorý sa špecializuje na relevantné švajčiarske skúsenosti alebo prístupy. |
| **Švajčiarsky partner podporného opatrenia** | Fyzická osoba alebo právnická osoba, ktorá je oboznámená s relevantnými švajčiarskymi skúsenosťami alebo prístupmi a ktorá sa aktívne podieľa na implementácii **Podporného opatrenia** a účinne k nemu prispieva. |
| **Užívateľ** | Osoba, ktorá má úžitok z implementácie **Projektu** |
| **Výberová komisia** | Kolektívny orgán, ktorý môže **NKJ/Správca programu** zriadiť za účelom preskúmania poradia **Žiadostí o projekt** predložených vo **Výzve** a formulovania odporúčaní, ktoré **Žiadosti o projekt** majú byť podporené. |
| **Výzva** | Dokument, ktorým **NKJ/Správca programu** vyzýva skupinu subjektov na predloženie **Žiadosti o projekt**. |
| **Žiadateľ** | Osoba, ktorá predložila **Žiadosť o projekt**. |
| **Žiadosť o projekt** | Dokument, ktorým **Žiadateľ** žiada o poskytnutie **Projektového grantu**. |

1. ako % z celkových oprávnených výdavkov. Pri výdavkoch na zamestnancov je limit určený ako **hrubá mzda**. **Limity sa nevzťahujú na zahraničných partnerov!** [↑](#footnote-ref-1)
2. Toto obmedzenie sa nevzťahuje na **Hodnotiteľov**, ktorí vykonávali pre **Poskytovateľa** práce, ktoré nemajú charakter závislej činnosti (napr. externý hodnotiteľ či poradca).Vymenovanie **Hodnotiteľa**, uzavretie dohody o práci mimo pracovného pomeru ani jeho odmeňovanie **Poskytovateľom** nemá vplyv na jeho nezávislosť ani nestrannosť. [↑](#footnote-ref-2)
3. Ak nie je možné danú skutočnosť potvrdiť, informujte **bezodkladne** písomne **Poskytovateľa.** [↑](#footnote-ref-3)
4. **Poskytovateľ** v tabuľke uvedie zoznam všetkých členov **Riadiaceho výboru** avšetkých osôb, ktoré boli zapojené do prípravy a/alebo implementácie **Programu**, vrátane posledného známeho názvu inštitúcie, ktorú zastupovali. Za **Poskytovateľa** sa uvádzajú príslušný projektový manažér(i) a osoby, ktoré mali alebo majú riadiacu pôsobnosť vo vzťahu k **Poskytovateľovi**. [↑](#footnote-ref-4)
5. **Poskytovateľ** uvedie zoznam všetkých **Žiadateľov**  a ich štatutárnych zástupcov a kontaktnej osoby/osôb, **Projektových partnerov** a ich kontaktných osôb a **Konzultantov** uvedených vo všetkých **Žiadostiach o projekt**. [↑](#footnote-ref-5)